Captain America (film u nastavcima)
Captain America () je američki crno-bijeli science fiction kriminalističko-pustolovni film u nastavcima snimljen u režiji Elmera Cliftona i Johna Englisha i premijerno prikazan 1944. godine, poznat kao prva ekranizacija istoimenog stripa, odnosno prva ekranizacija stripa u izdanju Marvel Comics. Sastoji se od 15 poglavlja (epizoda), a naslovni lik, koji tumači Dick Purcell je okružni tužilac Grant Gardner koji, suočen sa tajanstvenim gasom "Purpurna smrt" koji izaziva samoubistva, preuzima svoj tajni identitet maskiranog osvetnika kako bi se obračunao sa zlikovcima. Captain America je nastao u produkciji Republic Pictures, studija specijaliziranog za filmove B-produkcije, te je predstavljao njegov najskuplji serijski film, odnosno posljednji serijski film posvećen superherojima. Scenarij je u brojnim detaljima, uključujući one najvažnije, predstavljao odmak od stripovskog predloška, pa je tako protagonistu promijenjeno ime i u potpunosti izostavljena njegova karijera američkog vojnika, kao i bilo kakve reference na tada aktualni Drugi svjetski rat i borbu protiv nacista. Purcell, koji je svojim pomalo gojaznim stasom bio antiteza stripovskom superheroju, je nekoliko mjeseci nakon snimanja umro od srčanog udara, što neki historičari pripisuju posljedicama prevelikih fizičkih napora.

Uloge
Dick Purcell ... Grant Gardner/Captain America
Lorna Gray ... Gail Richards, sekretarica Granta Gardnera
Lionel Atwill ... Dr. Cyrus Maldor/The Scarab
Charles Trowbridge ... Policijski komesar Dryden
Russell Hicks ... Gradonačelnik Randolph
George J. Lewis ... Bart Matson
John Davidson ... Gruber
Stanley Price ... Kemičar Purpurne smrti
Edward Van Sloan ... Gregory (nenaveden na špici)

Naslovi poglavlja (epizoda)
 The Purple Death (25:40)
 Mechanical Executioner (15:38)
 The Scarlet Shroud (15:33)
 Preview of Murder (15:33)
 Blade of Wrath (15:33)
 Vault of Vengeance (15:33)
 Wholesale Destruction (15:34)
 Cremation in the Clouds (15:33)
 Triple Tragedy (15:33)
 The Avenging Corpse (15:33)
 The Dead Man Returns (15:33)
 Horror on the Highway (15:34)
 Skyscraper Plunge (15:33)
 The Scarab Strikes (15:32)
 The Toll of Doom (15:33)
Izvor:

Izvori

Vanjske veze

Američki filmovi
Filmovi u nastavcima
SF-filmovi
Kriminalistički filmovi
Pustolovni filmovi
Akcije (filmovi)
Filmovi o Captainu Americi